Max von Sydow

Max von Sydow (født Carl Adolf von Sydow; født 10. april 1929 i Lund i Sverige, død 8. mars 2020 i Provence) var en svensk-fransk skuespiller og regissør. Han ble i 2002 fransk statsborger.


== Liv og virke ==


=== Bakgrunn ===
Max von Sydow var sønn av professor Carl Wilhelm von Sydow og friherrinnen Greta Rappe.
Etter artium (1947) gikk von Sydow på Dramatens elevskola (sammen med blant andre Jan-Olof Strandberg, Allan Edwall, Margaretha Krook, Ingrid Thulin, Yvonne Lombard og Jan Malmsjö) 1948–1951.


=== Karriere ===
Han ble så ansatt ved byteateret i Norrköping-Linköping 1951–1953. von Sydow er spesielt kjent for sitt samarbeid med den svenske filmskaperen Ingmar Bergman. På slutten av 1950-tallet dro han stor nytte av Bergmans dramatiske evner, for eksempel i teateroppsetninger som Peer Gynt, Misantropen, Värmlänningarna, Sagan og Faust. De to sistnevnte gjestspilte med stor suksess i Paris og London. I 1958 ble han tildelt utmerkelsen Thaliapriset. I årene 1960–1972 var han igjen ved Dramaten og kom igjen tilbake dit en periode i årene 1988–1994.
I de filmene som fulgte ble han Bergmans særlige tolker av eksistensiell kamp og grubling, som i Vargtimmen, Nattvardsgästerna, Jungfrukällan, Såsom i en spegel, Skammen, En passion, Nära livet, Ansiktet og Beröringen.  Rollen som korsfareren som spiller sjakk med døden i Det sjunde inseglet vakte internasjonal oppmerksomhet.Han er kjent fra en rekke amerikanske filmer, blant annet Exorcisten (1973), superskurken Ernst Stavro Blofeld i James Bond-filmen Aldri si aldri (1983), Hannah og hennes søstre (1985), Judge Dredd (1995), Minority Report (2002) og Robin Hood (2010) og i nordisk sammenheng fra filmer som Utvandrerne, Nybyggerne, Pelle Erobreren og Hamsun, den svenske tv-serien Utvandrerne og Game of Thrones. 
Han fremstilte Jesus i filmen The Greatest Story Ever Told, og dessuten Satan i filmen Needful Things, og er dermed den eneste skuespiller som har fremstilt begge disse skikkelsene på film.


=== Ekteskap ===
Han var 1951–1979 gift med Christina «Kerstin» Olin (1926–1998) og var fra 1997 og til sin død gift med den franske dokumentarfilmmakeren Catherine Brelet.


== Filmografi (utvalg) ==
1951 – Frøken Julie, stallgutt
1957 – Det syvende segl, Antonius Block, ridder
1965 – Mannen fra Nasaret, Jesus
1966 – Hawaii, Reverend Abner Hale
1971 – Utvandrerne, Karl-Oskar
1971 – Eplekrigen, Roy Lindberg
1972 – Nybyggerne, Karl-Oskar
1973 – Exorcisten, Pater Lancaster Merrin
1976 – Makten og dens pris
1978 – Brass Target – Jakten på nazigullet, Shelley/Webber
1980 – Lyn Gordon, keiser Ming
1983 – Aldri si aldri, Ernst Stavro Blofeld
1985 – Hannah og hennes søstre, Frederick
1987 – Pelle Erobreren, Lasse Karlsson
1991 – Europa, forteller (stemme)
1992 – Sterk berøring,  komponist Henry Kesdi
1993 – Noe for enhver, Leland Gaunt
1995 – Judge Dredd, Chief Justice Fargo
1995 – Citizen X, Dr. Alexandr Bukhanovsky
1996 – Hamsun
2002 – Minority Report, Director Lamar Burgess
2005 – Heidi, Uncle Alp
2009 – Solomon Kane, Josiah Kane
2010 – Shutter Island, Dr. Naehring
2010 – Robin Hood, Sir Walter Loxley
2011 – Ekstremt høyt & utrolig nært, leieboeren
2015 – Star Wars: The Force Awakens
2018 – Kursk som  som admiral Vitalij Petrenko


== Priser (utvalg) ==
1968 – Svenska Akademiens teaterpris
1955 – Svenska Dagbladets Thaliapris


== Referanser ==


== Eksterne lenker ==
(en) Max von Sydow på Internet Movie Database 
(sv) Max von Sydow i Svensk Filmdatabas 
(da) Max von Sydow på Filmdatabasen 
(da) Max von Sydow på danskefilm.dk 
(da) Max von Sydow på danskfilmogtv.dk 
(da) Max von Sydow på Scope 
(fr) Max von Sydow på Allociné 
(en) Max von Sydow på AllMovie 
(en) Max von Sydow hos Turner Classic Movies 
(en) Max von Sydow hos The Movie Database